PARANEMISKOULU
KUUNTELE JA PARANE 1/2
Hei. Olen pastori Jaanus Ringmäe.
Nyt alkaa uusi ohjelmasarjamme Paranemiskoulu, jonka -
tarkoituksena on suoda sairaille mahdollisuus parantua -
sanan kuulemisen ja tässä jaettavan opetuksen kautta.
Raamatusta luemme Jeesuksen parantaneen sairaita ja tiedämme, -
Jumalan haluavan toimia samoin myös tänään - Hän ei ole muuttunut.
Käymme läpi Jumalan sanaa ja totuuksia, jotta jokainen kuulija -
saisi sydämeensä uskon, ja niin Jumala voisi hänet parantaa.
Toivon sinun syventyvän aiheeseen mielellään Raamattu vierelläsi.
Voit kirjoittaa muistiin Raamatun eri lukuja ja kohtia, -
jotta Jumala voisi sinua koskettaa. Jos olet sairas, älä vaan ohita tätä.
Ota Jumala omaksi auttajaksesi ja näe elämäsi muuttuvan.
Voimme nähdä Jumalan haluavan parantaa sairaita myös tänään.
Teemamme tänään on: "Kuuntele ja parane".
Jumalan sanan kuuleminen -
on tärkeätä voidaksemme vakuuttua siitä, että Jumala voi parantaa.
Katsotaan Raamatusta yhtä kohtaa, joka valaisee asiaa tosi hyvin.
Sananlaskut 4:20-23 sanoo näin: -
"Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään; -
sillä ne ovat elämä sille, joka ne löytää, -
ja lääke koko hänen ruumiillensa.
Yli kaiken varottavan varjele sydämesi, sillä sieltä elämä lähtee."
Jumalan sanaa lukiessamme tulee muistaa, että halutessamme -
Jumalan lupaamia tuloksia, on Hänen sanaansa luotettava täysin.
Tuon kohdan lisäksi, painakaamme mieleen 4. Moos. 23:19, eli -
"Ei Jumala ole ihminen, niin että hän valhettelisi, -
eikä ihmislapsi, että hän katuisi.
Sanoisiko hän jotakin eikä sitä tekisi, puhuisiko jotakin eikä sitä täyttäisi?"
Voimme aina luottaa Jumalan sanaan, sillä hän ei voi valehdella!
On vain vähän asioita joita Jumala ei voisi tehdä - yksi on valehtelu.
Löytäessämme Raamatusta jonkin meitä puhuttelevan periaatteen, -
voimme luottaa siihen täysin!
Juuri siten meidän tulee Jumalan sanaa lähestyä -
eli luottaen siihen aina loppuun asti.
Palaan vielä Sananlaskujen 4. luvun jakeeseen 20, -
jossa meitä kehotetaan kuuntelemaan Jumalan puhetta ja sanaa.
Jumalan antamilla täsmäohjeilla voimme parantua sairauksista.
Ohjetta voi verrata lääkärin kirjoittamaan reseptiin.
Ihminen menee lääkäriin, joka tutkii mikä voisi olla vikana...
Lääkäri kirjoittaa reseptin ja antaa tarkan ohjeen siitä, -
kuinka lääkettä tulee ottaa esim. 3 kertaa päivässä ruoan jälkeen.
Ihminen lähtee kotiin ja pyrkii noudattamaan lääkärin ohjeita.
Auttaakseen ihmisiä, uskomme Jumalan käyttävän myös lääkäreitä.
Tässä on Jumalan resepti siihen, kuinka hänen lääkettään otetaan, -
ja se lääke on Jumalan sana.
Emme saa ottaa hänen lääkettään vain satunnaisesti silloin tällöin.
Hänen lääkettään tulee ottaa juuri siten, kuin Jumala meille opettaa.
Katson nyt Raamatusta, kuinka sinun tulee sairaana ottaa lääkkeesi.
Sovella tätä ohjetta juuri niin kuin se on kirjoitettu.
Se toimii ja antaa tuloksia, koska Jumala ei voi valehdella.
Hän sanoo (Sananl. 4:20): "Poikani, kuuntele minun puhettani..."
Ensimmäinen tärkeä päätöksemme on kuunnella Jumalan sanaa.
Kirjoitan muistiin: KUUNTELE
Se mihin kiinnitämme huomiomme, on aina itsemme päätettävissä.
Valitsemme itse sen mitä haluamme kuulla, ja mitä taas emme...
Kyse ei ole sattumasta, vaan omasta valinnasta ja päätöksestä.
Olen välillä seurakunnassa nähnyt ihmisten keskittymisvaikeuksia.
Pää kääntyy kun joku tuli sisään, tai seurataan jotakin ikkunasta...
Meidän tulee tietoisesti päättää keskittyä kuulemaan Jumalan sanaa.
Haluammehan nähdä Jumalan lääkkeen virtaavan sydämeemme.
Keskittynyt kuunteleminen on erittäin tärkeätä, -
kun seuraamme saarnaa paikanpäällä tai esim. videolta. Sillä on -
valtava ero, kuuntelemmeko saarnaa keskittyneesti, vai -
annammeko suuren osan mennä vain korvista sisään ja ulos...
Usein kuuntelemme valikoidusti vain meitä kiinnostavia asioita.
Hyvänä esimerkkinä tästä ovat television uutislähetykset.
Lapsuudessani TV:n iltauutiset oli meille tosi tärkeät -
varsinkin säätiedotuksen vuoksi.
Silloin meidän piti olla tosi hiljaa kuunnella seuraavan päivän säästä.
Perheemme istui hiljaa kuunnellen säätieteilijää, joka kertoi -
matalapaineista, tuulten nopeuksista ja paljosta muusta...
Lopulta tuli hetki, jolloin hän kertoi seuraavan päivän lämpötilan.
Jos joku olisi heti perään kysynyt seuraavan päivän matalapaineista, -
emme olisi muistaneet siitä ikinä edes kuulleemme!
Sen sijaan tiesimme tarkkaan, mikä olisi seuraavan päivän lämpötila.
Jumalan sanaakin kuunnellaan näin, valikoiden ja oman mielen mukaan.
Mutta Jumala kehottaa meitä kuuntelemaan hänen sanaansa -
siten, että huomaisimme kaikki Jumalan sanojen oleelliset asiat.
Jokainen Jumalan sana on oleellinen, joten -
emme voi valita vain meitä miellyttäviä kohtia ja aiheita.
Meidän on tietoisesti päätettävä kuunnella Jumalan jokaista sanaa.
Sananl. 4:20 jatkuu: -
"...kallista korvasi minun sanoilleni."
Ymmärrämme Jumalan tarkoittavan tällä tarkkaan kuulemista.
Kyse on siitä, että päätämme todella kuulla, ei vain kuunnella.
- Kiinitä huomiosi ja keskity - Kuuntele!
Meidän tulee kuulla Jumalan sanaa, eli kuunnella keskittyen.
Nykyään on monia eri vaihtoehtoja Jumalan sanan kuunteluun.
Varmaan kaikki olemme nähneet erilaisia videoituja saarnoja.
Olemme ehkä seuranneet kristillisiä TV-kanavia, YouTubea ja muuta...
Siihen aikaan kun tulin uskoon, oli kasettien kuuntelu tavallista.
Saarnojen kuuntelu muodostui sitä kautta minulle pysyväksi tavaksi.
Kuuntelen Jumalan sanaa ja siihen pohjautuvia hyviä opetuksia.
Teen sitä tietoisesti ja siihen täysin syventyen.
Meidän on tietoisesti päätettävä kuunnella Jumalan sanaa, jonka -
seurauksena saamme uskon ja sen, että Jumalan lääke alkaa vaikuttaa.
Näin tapahtuu, sillä toimimme koko aika Jumalan reseptin mukaan.
Seuraava jae (Sananl. 4:21): "Älkööt ne väistykö silmistäsi..."
Tällä Jumala tarkoittaa sitä, että Hänen sanaansa tulee myös lukea.
Monet ihmiset eivät eri syistä ota Raamattuaan seurakuntaan mukaan.
Mutta nykytekniikka on tehnyt siitäkin helpompaa.
Olenkin sanonut, ettei pidä saarnan aikana häiriintyä -
kännyköitään sormeilevista seurakuntalaisistamme.
He eivät pyöri esim. somessa, vaan lukevat Raamattua puhelimen kautta.
On paljon muitakin keinoja Jumalan sanan lukemiseen.
Tärkeintä on oma tietoinen päätös, eli "Haluan tutkia Jumalan sanaa".
Ota Jumalan sana päivittäin eteesi, paina se sydämeesi ja -
anna sen toimia lääkkeenäsi.
Seuraava muistiin pantava asia on siis lukeminen.
- KIINNITÄ HUOMIOSI JA KESKITY - KUUNTELE, - LUE
Jumalan sanan kuulemisesta, tutkimisesta -
ja lukemisesta alkaa ihme, katsotaan sitä myöhemmin.
Kääntäessämme huomiomme johon- kin, kääntyy se pois jostakin muusta.
Keskitymme Jumalan puheeseen syventyessämme Jumalan sanaan.
Kyse ei ole ihmisten mielipiteistä eikä kenenkään miellyttämisestä -
vaan siitä, mitä Jumala on sanansa kautta puhumassa juuri meille.
Yksi asia kannattaa pitää mielessä.
Välillä kuunnellessamme esim. saarnaa tai muuta opetusta, -
saattaa mieleemme nousta jokin tutulta tuntuva luku tai jae.
Jumalan sana puhuu oikeasti, eikä sen tarkoitus ole vain informoida.
Sanaa tulee jatkuvasti tutkia, eikä sitä voi koskaan ammentaa tyhjäksi.
Voimme olla varmoja siitä, että -
Taivaassa Jumalan sanan tutkiminen jatkuu, sillä sana on ehtymätöntä.
Sanassa on monia kohtia ja asioita, joista olemme kyllä lukeneet, -
mutta emme oikeasti tiedä niistä tai täysin ymmärrä niitä.
Mutta jatketaan tästä. Ensin meidän tulee siis keskittää huomiomme, -
kuunnella ja lukea Jumalan sanaa, jotta lääke alkaisi vaikuttamaan.
Ohje (Sananl. 4:21) jatkuu näin: "kätke ne sydämesi sisimpään"
Voimme itse vaikuttaa siihen, -
miten ja mitkä Jumalan sanat ovat tallentuneet sydämeemme, tai eivät.
Kristittyinä sanomme aina välillä: "Avatkaamme sydämemme tänään".
Moni voi miettiä, mitä se käytännössä edes tarkoittaa...
Juuri sitä olen tässä opettanut. Avaat sydämesi kahdella tavalla: -
ensin huomioiden Jumalan sanan, ja sitten kuunnellen ja lukien sitä.
Sydämesi avautuminen alkaa, kun -
keskityt Jumalan sanaan - ja alat ikävöiden kaipaamaan sitä lisää.
Luku (Sananl. 4:22) jatkuu näin: "sillä ne ovat elämä sille, -
joka ne löytää, ja lääke koko hänen ruumiillensa."
Tästä näemme, millä tavoin Jumalan lääke alkaa vaikuttaa.
Tavallisin metodein lääkitessä, tulee lääkettä ottaa tietty jakso.
Jumalan sana toimii samoin. Emme aina saa pikaisia tuloksia heti.
Meidän tulee todella syventyä tutkimaan Jumalan sanaa, jotta -
sana tavoittaisi sydämemme ja näkisimme sen parantavan voiman.
Siirryn seuraavaan periaatteeseen, joka muistuttaa tätä edellistä -
toistaen osittain samoja asioita.
Eli katsotaan 2. Moos. 15:26.
"Jos sinä kuulet Herraa, Jumalaasi, ja teet, mikä on oikein -
hänen silmissänsä, tarkkaat hänen käskyjänsä ja noudatat kaikkea -
hänen lakiansa, niin minä en pane sinun kärsittäväksesi yhtäkään -
niistä vaivoista, jotka olen pannut egyptiläisten kärsittäviksi, -
sillä minä olen Herra, sinun parantajasi".
Jumalan antaa sanassaan lupauksia, mutta niihin liittyy ehtoja ja -
meille annettuja edellytyksiä, jotta Jumalan sana voisi toimia.
Alussa sanotaan "Jos sinä kuulet.." Moni voi ihmetellä, -
mitä tämä "kuuleminen" juuri tässä oikein tarkoittaa?
Tässä se viittaa innostuneeseen ja kaipaavaan kuuntelemiseen.
Monet ovat varmaan joskus osallistuneet kokoukseen, -
johon on odotettu ulkopuolista, vierailevaa puhujaa.
Vaikka nämä puhujat eivät olisi sen parempia Jumalan sanan jakajia, -
ihmiset virittäytyvät kuuntelemaan heitä paljon suuremmin odotuksin.
Heitä tullaan kuuntelemaan oikein erityisellä innolla ja -
suurin odotuksin siitä, että saisivat kuulla Jumalan puhuvan.
Niin Jumala saa koskettaa heitä, parantaa ja tehdä ihmeitä.
Aina kuunnellessamme Jumalan sanaa, -
meidän tulisi virittäytyä samoin, eli kaivaten ja suurin odotuksin.
Sen ei pidä riippua siitä, kuka Jumalan sanaa jakaa.
Oleellista on vain Jumalan sana.
Sitten päätämme kuunnella Jumalan sanaa tarkasti ja suurella innolla.
Jatketaan (2. Moos. 15:26) "Jos sinä kuulet Herraa, Jumalaasi, -
ja teet, mikä on oikein hänen silmissänsä, tarkkaat hänen -
käskyjänsä ja noudatat kaikkea hänen lakiansa..."
Vanhan testamentin aikaan oli -
10 käskyn lisäksi suuri liuta muitakin käskyjä.
Ne käskyt eivät koske meitä, mutta Uudessa Testamentissa on meille -
käsky: "Rakasta Jumalaa ja rakasta lähimmäistäsi", kaksiosainen käsky.
Ottaessamme käytäntöön rakkauden Jumalaa ja lähimmäisiä kohtaan, -
näemme Jumalan olevan parantajamme tänäkin päivänä.
Hän sanoo (2. Moos. 15:26) siis: "...tarkkaat hänen käskyjänsä ja -
noudatat kaikkea hänen lakiansa, niin minä en pane sinun -
kärsittäväksesi yhtäkään niistä vaivoista, jotka olen pannut -
egyptiläisten kärsittäviksi". Ja hän jatkaa vielä sanoen: -
"...sillä minä olen Herra, sinun parantajasi".
Sinun kannattaa NYT tehdä päätös olla se, joka keskität -
huomiosi Jumalan sanaan, jota kuuntelet odotuksella ja innolla.
Näin sinäkin saat nähdä Jumalan olevan parantajasi.
Katsotaan yhtä lukua, josta selviää kuinka asia käytännössä toimii, -
eli katsotaan kohtaa Apostolien teot 14:7-8.
Mielenkiintoinen luku, jonka väliotsikkokin kannattaa lukea...
7. jakeessa sanotaan -
"Ja siellä he julistivat evankeliumia".
8. jae: "Ja Lystrassa oli mies, joka istui siellä, -
hervoton jaloistaan ja rampa äitinsä kohdusta saakka, -
eikä ollut koskaan kävellyt. Hän kuunteli Paavalin puhetta.
Ja kun Paavali loi katseensa häneen ja näki hänellä olevan uskon, -
että hän voi tulla terveeksi, sanoi hän suurella äänellä: -
"Nouse pystyyn jaloillesi". Ja hän kavahti ylös ja käveli.
9. jakeen mukaan tämä rampa mies kuunteli Paavalin puhetta.
Eli tämä kuunteleminen pohjusti jotakin hyvin tärkeätä!
Hän kuuntelee Paavalia, joka julistaa Jumalan sanaa ja -
evankeliumia, jotka lisäsivät hänen uskoaan omaan parantumiseen.
Paavali näki hänellä olevan uskon omaan parantumiseensa, -
mutta mistä se usko tuli? Se tuli Paavalin puheen kuuntelemisesta.
Jumalan sanan kuunteleminen tuo uskon ja antaa valmiuden sille, -
että ihme voi kohdallamme tapahtua. Tämä rampa mies oli siihen valmis.
Paavali sanoi suurella äänellä: "Nouse pystyyn jaloillesi", ja -
hän kavahti ylös ja käveli. Eli halvaantunut ihminen -
hyppäsi pystyyn ja käveli. Jumala teki ihmeitä tuolloin, ja -
hän tekee niitä tänäkin päivänä, sillä Jumala ei ole muuttunut.
Tämäkin ihme sai alkunsa Jumalan sanan kuuntelemisesta.
Uskon hänen kuunnelleen todella antaumuksella, ja kiitos sille -
hänen sydämeensä kasvoi usko, joka mahdollisti tämän ihmeen.
Tämä oli käytännön esimerkki. Katsotaan mitä Luuk. 5:1 sanoo...
Tässä kerrotaan, miten ihmiset tulivat Jumalan sanaa kuulemaan.
"Kun kansa tunkeutui hänen ympärilleen kuulemaan -
Jumalan sanaa ja hän seisoi Genesaretin järven rannalla."
Väki ei vain "tullut" Jumalan sanaa kuulemaan, vaan se tunkeutui sinne.
Heidän odotuksensa ja janonsa saada kuulla julistettua sanaa -
oli niin suuri, että sitä kuvataan paikalle "tunkeutumisena".
Nykyään ei kirkoissa sellaisia tunkeutumisia juurikaan voi nähdä.
Jos tilanne muuttuisi, näkisimme Jumalan tekoja enenevässä määrin.
Jano ja kaipaus Jumalan sanaa kohtaan on usein väistynyt -
tilalle tulleen muun jännittävän tieltä. Mutta meidän tulee -
pitää Jumalan sanaa niin ihanana, että tunkeudumme sen ääreen.
Luuk. 5:15 jatkaa: "Mutta sanoma hänestä levisi vielä enemmän; -
ja paljon kansaa kokoontui kuulemaan häntä ja parantuakseen vaivoista."
Taas ensin tultiin Jumalan sanaa kuulemaan, -
ja vasta sen jälkeen seurasivat ihmeet ja parantumiset.
Katsotaan Luuk. 6:17-19: "Ja hän astui alas heidän kanssaan ja -
seisahtui lakealle paikalle; ja siellä oli suuri joukko hänen opetuslapsiaan -
ja paljon kansaa kaikesta Juudeasta ja Jerusalemista -
ja Tyyron ja Siidonin rantamaasta.
Nämä olivat saapuneet kuulemaan häntä ja parantuakseen taudeistansa.
Ja myös ne, jotka olivat saastaisten henkien vaivaamia, -
tulivat terveiksi...."
Kannattaa katsoa Israelin vanhasta kartasta, -
missä Tyyron ja Siidonin rantamaa sijaitsivat.
Juuri siellä Hän oli julistamassa, eli Galilean järven rannalla ja -
kohdassa, jonka lähellä Hän piti myös vuorisaarnan.
Etäisyydet olivat pitkiä, ehkä jopa yli sadan kilometrin mittaisia, -
mutta toisin kuin tänään, ihmiset liikkuivat ilmeisesti vain jalan.
He olivat tulleet varta vasten ja pitkältä kuullakseen Jumalan sanaa.
Tällainen kaipuu Jumalan sanan kuulemiseen tulisi meilläkin olla.
Kerrataan vielä alusta...
Ensin keskitämme huomiomme Jumalan sanan kuulemiseen.
Päätämme omin korvin kuunnella, mitä Jumala meille puhuu.
Päätämme myös lukea Jumalan sanaa.
Nämä helpot ohjeet voit heti ottaa käyttöön soveltaen niitä elämääsi.
Ja niin Jumala voi aloittaa sinun parantamisesi.
Seuraavissa jaksoissa jatkan tästä samasta aiheesta, jotta -
voit nähdä, kuinka Jumalan sana alkaa tehdä työtään sinussa.
Saat kokea, kuinka Jumala parantaa ja auttaa sinut pois pälkähästä.
Pidä kiinni Jumalan sanasta ja luota hänen haluunsa parantaa!
Ota kaikki periaatteet ja ohjeet käyttöön, jotta Jumala voi olla -
sinun auttajasi, sinun lääkitsijäsi ja sinun parantajasi.
Tallinnan Hoosianna-seurakunnan paranemiskoulu
Suomennos: Irene Tarkka